**Richard Woodville, 1. jarl Rivers** (1405–1469) var en engelsk adelsmann, mest husket for at han var far til dronning Elizabeth Woodville og bestefar til Edvard V og oldefar til Henrik VIII på morssiden. Han er også direkte stamfar til den britiske statsministeren Winston Churchill.

Liv og virke
------------

### Tidlig liv

Richard Woodville, også stavet Wydeville, ble født i Maidstone i Kent som sønn av Richard Wydeville (eller Woodville), kammerherre for hertugen av Bedford og Joan Bittlesgate (eller Bedlisgate), datter av Thomas Bittlesgate fra Knighteston i Devon. Han var også barnebarn av John Wydeville som var sheriff av Northamptonshire (i 1380, 1385, 1390).

### Ekteskap og karriere ved hoffet

Woodville fulgte sin far inn i tjeneste hos hertugen av Bedford. I 1433 hadde hertugen giftet seg med den 17 år gamle Jacquetta av Luxembourg. Hun var hertugens andre hustru, og han var betydelig eldre og i dårlig helse. Da hertugen døde i 1435 var Jacquetta etterlatt som en barnløs og meget rik enke. Hun var påkrevd å søke tillatelse fra kong Henrik VI før hun kunne gifte seg på nytt, men i mars 1437 ble det avslørt at hun hadde i all hemmelighet giftet seg med Richard Woodville, som var langt under hennes rang og var ikke betraktet som en egnet ektemann for en kvinne som ble æret som kongens tante. Paret fikk en bot på 1000 pund, men det ble ettergitt i oktober det samme året.

Til tross for denne ugunstig begynnelsen på ekteskapet, gikk det etter hvert bedre takket være Jacquettas fortsatte prominens innenfor den kongelige familie. Hun beholdt sin rang og enkesete som hertuginne av Bedford, som innledningsvis skaffet en inntekt på mellom 7000 og 8000 pund i året, men minsket i årenes løp grunnet territoriale tap i Frankrike og et sammenbrudd i de kongelige finanser i England. Richard Woodville ble æret med militære rang og hvor han utmerket seg som en dyktig soldat.

Ytterligere æresbevisning for dem begge kom da Henrik VI giftet seg med Margaret av Anjou da dronningens onkel var Jacquettas svoger (Jacquetta's søster Isabelle giftet seg med Charles du Maine, onkel av Margaret av Anjou på farssiden). Ekteparet Woodville ble blant de som ble valgt for å eskortere bruden til England, og familien dro fordel ytterligere fra denne doble forbindelsen med den kongelige familie. Richard Woodville ble opphøyd til rangen av baron Rivers i 1448. Deres barn kunne derfor vokse opp til å nyte betydelige privilegier og materiell velstand.

### Militær karrière

Våpenskjoldet til familien Woodville.
Woodville var kaptein i 1429, tjenestegjorde i Frankrike i 1433 og var en ridder under hertugen av Bedford i 1435. Samme år var han i Gerberoy i nordlige Frankrike og tjenestegjorde under William de la Pole, 1. hertug av Suffolk, i tiden 1435–1436. Deretter kjempet han under Somerset og Shrewsbury i 1439, og for hertugen av York i 1441–1442 da han ble forfremmet til kaptein og *knight banneret*, den som ledet troppene under egen fane (som alltid var kvadratisk). Han ble utnevnt til seneskalk av Gascogne, men før han nådde fram var området erobret av franskmennene, og løytnant av Calais i 1454–1455. Han hadde ansvaret for å forsvare Kent mot invasjon av jarler lojale til huset York i 1459–1460, men det tatt til fange av Sandwich. Han ble adlet av Henrik VI som baron Rivers den 9. mai 1448. To år senere ble han gitt hosebåndsordenen i 1450. Han ble utpekt som oppsynsmann av Cinque Ports (de fem havnebyene) i 1459.

Under rosekrigene var han i begynnelsen tilhenger av huset Lancaster, men allierte seg med huset York da han mente at Lancasters sak var tapt. Han forsonte seg med den seierrike Edvard IV, som ble hans framtidige svigersønn. Den 1. mai 1464 giftet Edvard seg med hans datter Elizabeth Woodville, enken etter John Grey av Groby. Kongen begunstiget Woodville-familien deretter, i særdeleshet dro Rikard fordel av den kongelige forbindelsen, som ble opphøyd som jarl Rivers i 1466, utnevnt til riksskattmester i mars 1466 og rikskonstabel av England den 24. august 1467.

### Senere karriere

Makten til denne nye familien ble meget smakløs for den gamle adelen, og særlig for jarlen av Warwick. Rivers ble betraktet som en oppkomling. Det kongelige råd i en forskrekket reaksjon på kongens ekteskap uttalte direkte «at han må vite at hun var ikke en hustru for en fyrste som han selv, for hun var ikke datter av hertug eller jarl... men kun en enkel ridder.»

Tidlig i 1468, Rivers’ eiendommer plyndret av tilhengere av Warwick, og krigen det påfølgende året hadde som må å ødelegge makten til familien Woodville. Etter at huset York tapte slaget ved Edgecote Moor den 26. juli 1469 ble Rivers og hans andre sønn John tatt til fange ved Chepstow. Etter en hastig liksom-rettssak ble det halshogd ved Kenilworth den 12. august 1469.

Barn
----

Richard Woodville og Jacquetta av Luxembourg hadde minst 14 barn:

* Elizabeth Woodville (ca. 1437–1492), gift først med John Grey av Groby, og for andre gang med Edvard IV av England.
* Lewis Woodwille (ca.1438?), døde i barndommen.
* Anne Woodville (1439–1489), gift først med William Bourchier, vicomte Bourchier, og for andre gang med George Grey, 2. jarl av Kent.
* Anthony Woodville, 2. jarl Rivers (1442–1483), gift med Elizabeth Scales, 8. baronesse Scales.
* Mary Woodville (1443–1481), gift med William Herbert, 2. jarl av Pembroke.
* Jacquetta Woodville (1444–1509), gift med John le Strange, 8. lord Strange.
* John Woodville (1445–1469), gift med Katherine Neville, enkehertuginne av Norfolk.
* Lionel Woodville (1447–1484), biskop av Salisbury.
* Martha Woodville (død ca. 1500), gift med John Bromley.
* Eleanor Woodville (1452–1512), gift med Anthony Grey, sønn av Edmund Grey, 1. jarl av Kent.
* Richard Woodville, 3. jarl Rivers (ca. 1453–1491).
* Margaret Woodville (1454–1490), gift med Thomas FitzAlan, 17. jarl av Arundel.
* Edward Woodville, lord Scales (død 1488), soldat og hoffmannen and courtier.
* Catherine Woodville (ca. 1458-1497), gift først med Henry Stafford, 2. hertug av Buckingham, andre gang med Jasper Tudor, 1. hertug av Bedford.

Referanser
----------

1. 1 2 3 4 5 6 7 8   Kindred Britain[Hentet fra Wikidata]
2. ↑   The Peerage person ID p10292.htm#i102911, besøkt 7. august 2020[Hentet fra Wikidata]
3. 1 2 3 4 5 6 7 8 9 10 11 12 13 14 15 16   The Peerage[Hentet fra Wikidata]
4. ↑   Genealogics[Hentet fra Wikidata]
5. ↑  «Ancestry of Sir Winston Churchill», *FamousKin.com*
6. ↑  Woodville er den moderne stavingen av navnet, men i sin tid var det ikke standarisert: det ble blant annet skrevet «Wydeville», «Wydville» og andre varianter.
7. ↑  *The Complete Peerage, Volume XIV*. St Catherine's Press. s. 549.
8. 1 2   «Woodville Family», *Tudor Place*
9. ↑  Chambers, Ephraim, red. (1728): «Banneret», *Cyclopædia, or an Universal Dictionary of Arts and Sciences*. **1**, første utg. James and John Knapton, et al. s. 80.
10. ↑  «Lord Warden of the Cinque Ports», *Tudor Place*
11. ↑  Ross, Charles (1974): *Edward IV*. University of California Press. ISBN 978-0-520-02781-7, s. 85.
12. ↑  «The Woodville Family», *English Monarchs*
13. ↑  Abernethy, Susan (8. desember 2017): «Elizabeth Woodville, Queen of England», *The Freelance History Writer*
14. ↑  Hicks, Michael «Woodville , Richard, first Earl Rivers (d. 1469)», *Oxford Dictionary of National Biography*, Oxford University Press.
15. ↑  Hennes bror Richards opptegnelser post mortem fra 1492 navngir henne som å være «34 eller mer». *Calendar of Inquisitions Post-Mortem, Henry VII*, vol. I, No. 681 (Richard, Earl of Ryvers)
16. ↑  Pugh, T.B, red. (1963): *The Marcher Lordships of South Wales, 1415–1536.* Cardiff: University of Wales Press, s. 241

|  |  |  |
| --- | --- | --- |
| Forgjenger:**Humphrey Stafford** | **Lord Warden of the Cinque Ports**(1459–1460) | Etterfølger:**Richard Neville** |
| Forgjenger:**Walter Blount** | **Lord High Treasurer**(1466–1469) | Etterfølger:**John Langstrother** |
| Forgjenger:**Ny opprettelse** | **Jarl Rivers**(1466–1469) | Etterfølger:**Anthony Woodville** |

|  |  |
| --- | --- |
| Oppslagsverk/autoritetsdata | Encyclopædia Britannica **·** Geni **·** WikiTree
 |